Аԥсны Ажурналистцәа реидгыла ахантәаҩы, ателеканал "Абаза" аиҳабы Руслан Ҳашыг арадио Sputnik аефир аҟны еиҭеиҳәеит аҳәынҭқарратә бызшәазы азакәан анагӡаразы Аиҳабыра реилатәараҟны ирыдыркылаз хықәкылатәи апрограмма аҵакы атәы.
Аԥсны Аминистрцәа реилазаара ишьақәнарӷәӷәеит "Автотранспорттә хархәагақәеи урҭ рыцраҳәақәеи рҳәынҭқарратә ҭаҩратә дыргақәа рахь атехникатә ҭахрақәа" рзы ақәҵара.
Жьҭаара 24 асааҭ 11:00 рзы Sputnik Аԥсны амультимедиатә пресс-центр аҿы имҩаԥгахоит москватәи аоперетта атеатр абалерина Иулиа Дедекина лыпресс-конференциа.
Зых иақәиҭу ақәԥаразы адунеи Ачемпионат мҩаԥысраны иҟоуп Лиудовик аренаҿ, Венгриа аҳҭнықалақь Будапешт жьҭаара 28 - 30 рзы.
Автомашьынақәа аҳазалхратә ҭаҩра рзуразы иԥаршеиу адокументқәа рхархәара ҩышықәса рҟынӡа аҭакра ма ахараԥсахь укылыргоит.
Аԥсны Аминистрцәа Реилазаара амедицинатә центр аргыларазы аспорттә база "Ешыра" амазаратә комплекс азоунажьуеит.
Шәача ихыркәшахеит Урыстәылеи Ҭырқәтәылеи рхадацәа Владимир Путини Реџьеп Таип Ердогани реиԥылара. Аиԥылара мҩаԥысуан ф-сааҭк инарзынаԥшуа.
Ашколқәа рҟны аурокқәа рнаҩс аҩныҟатәи адҵақәа рыла аҽазыҟаҵарақәа шышьақәгылоу атәы арадио Sputnik аефир аҟны еиҭалҳәеит Аҟәа ақалақь аҵараусбарҭа аиҳабы лхаҭыԥуаҩ Марина Арышԥҳа.
Аԥсны Аминистрцәа Реилазаара "Аԥсны Аҵәахырҭатә банк аԥаралаҵаҩ аԥара изшәаразы" Аусԥҟа апроект рыдыркылеит.
Урыстәыла Атәылахьчара аминистрра изныкымкәа НАТО атәылақәа ргәырҽанырҵахьеит аԥшыхәратә операциақәа мҩаԥырымгаларц, аха алианс аштаб-квартира уи мап ацәнакуеит.